OpenLLM-France/wikimedia huggingface dataset:
# Sirihuani

El Sirihuani és una muntanya de la serralada Urubamba, una secció dels Andes que es troba al Perú. El cim s'eleva fins als 5.359 msnm. Es troba al departament de Cusco, a la frontera entre els districtes de Calca i Lares. És al nord-oest del Sahuasiray i el Canchacanchajasa, i al nord-est del Chicón.
La primera ascensió va tenir lloc el 1964.

## Referències

* ↑ Peru 1:100 000, Urubamba (27-r). IGN (Instituto Geográfico Nacional - Perú).
* ↑ «Mapa UGEL Calca». ESCALE - Ministerio de Educación - Perú, 2010. Arxivat de l'original el 2015-01-16. [Consulta: 15 juliol 2016].
* ↑ Jill Neate, Mountaineering in the Andes, 1994
# Corriol de les Malvines

El corriol de les Malvines (Anarhynchus falklandicus) és una espècie d'ocell de la família dels caràdrids (Charadriidae) que habita platges de sorra, sabana humida i estanys de la zona meridional d'Amèrica del Sud, al centre i sud de Xile fins a Cap d'Hornos, Argentina fins Terra del Foc, i les Illes Malvines.

## Referències

* ↑ «Corriol de les Malvines». Cercaterm. TERMCAT, Centre de Terminologia. [Consulta: 24 març 2024].
# Sudan (regió)

La regió sudanesa o regió del Sudan és una àrea geogràfica situada entre el desert del Sàhara i la selva equatorial africana, i s'estén des de les costes de l'oceà Atlàntic fins a les muntanyes de l'Altiplà d'Etiòpia i la Mar Roja. Tanmateix actualment aquest terme fa referència principalment al país Sudan i a Sudan del Sud. Etimològicament prové de l'àrab bilād as-sūdān (بلاد السودان) que significa "país dels negres". Alguns europeus de l'època colonial anomenaren aquesta regió Negroland o Nigritia, encara que amb variacions dins dels seus límits.

## Geografia

La regió sudanesa fa 5.000 km de llargada en una banda d'alguns centenars de km d'amplada a través d'Àfrica. Discorre des de la frontera del Senegal, a través del sud de Mali (abans conegut com a Sudan francès), Burkina Faso, sud de Níger i nord de Nigèria, sud del Txad i la regió de l'oest de Darfur a l'actual Sudan.
Al nord d'aquesta regió es troba el Sahel africà, una regió més àrida amb sabana amb Acacia la qual al seu torn limita amb el Sàhara al nord i l'Altiplà d'Etiòpia a l'est (anomenat al-Ḥabašah en àrab). Al sud-oest es troba la sabana sudanesa occidental, que és una sabana més humida que limita amb el bosc tropical d'Àfrica occidental. Al centre hi ha el Llac Txad, i al sud hi ha l'altiplà occidental del Camerun. Al sud-est hi ha la sabana sudanesa oriental, A l'est es troba la zona inundable del Sudd al Nil Blanc.

## Població

La regió del Sudan marca la frontera ètnica entre els pobles camito-semites (àrabs, amazics, somalis, àfars i tuaregs) del nord d'Àfrica i els de la banya d'Àfrica i els negroides d'Àfrica occidental i central. Habiten aquesta regió uns 200 grups ètnics essent els principals els de llengua fula i bambara de Mali, els hausa de Níger, els sara de Txad, i els dinka del sud de Sudan. L'economia en gran part és pastoral mentre que el sorgo i l'arròs africà es cultiven a la part sud de la regió.

## Ecoregions terrestres

* El Sahel africà
* Sabana sudanesa occidental (en verd) a Àfrica occidental
* Sabana sudanesa oriental (en verd) a Àfrica Central i Àfrica Oriental

## Referències

* ↑ International Association for the History of Religions. EJ Brill. Numen. Leiden: EJ Brill, 1959, p. 131.
Viccionari
# Sudan occidental

El Sudan Occidental és una regió històrica del nord-oest d'Àfrica. Tradicionalment el Sudan occidental anava des de l'oceà Atlàntic fins al llac Txad (a vegades la regió a la zona del llac Txad s'anomenava Sudan central), a l'est del qual era considerat el Sudan oriental. Tot el conjunt era conegut com el Sudan, derivat de bilād as-sūdān (بلاد السودان) que significa "terra dels negres" (en el segle xix es va anomenar a vegades Nigrícia), però quan el nom de Sudan fou adoptat pel que després fou la república del Sudan, el nom de Sudan va substituir el de Sudan oriental mentre la resta del Sudan, progressivament en mans franceses, conservava el nom de Sudan occidental fins que ha estat substituït modernament per Sahel.
El Sudan inclou les conques del rius Senegal i Gàmbia, la del riu Níger i l'altiplà de Futa Djalon (on neix el Níger).

## Referències

* UNESCO General History of Africa, vols. 4–6; the Cambridge History of Africa, vols. 3–5.
# Solana del Roc Redó

La Solana del Roc Redó és una solana del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de bordes de Segan.
Està situada a llevant de les Bordes de Segan, al nord del Serrat de l'Era del Cumó i a migdia del Clot del Tura, en els contraforts occidentals de la Serra de Boumort.

## Enllaços externs

* Institut Cartogràfic de Catalunya; cal fer dos passos d'aproximació
# Suruta

Suruta va ser un regne i una ciutat de la regió de Lícia (Lukka) situada al curs baix del riu Meandre. Madduwattas la va conquerir i posteriorment va ser sotmesa pel rei hitita Mursil II cap a l'any 1343 aC. El seu rei es va refugiar al regne d'Arzawa.

## Referències

* ↑ Hawkins, 1998, p. 25.
* ↑ Bernabé, 2004, p. 45.

## Bibliografia

* Hawkins, J. D. «Tarkasnawa King of Mira ‘Tarkondemos’, Boǧazköy sealings and Karabel» (en anglès). Anatolian Studies, 48, 1998, pàg. 1–32. DOI: 10.2307/3643046.
* Bernabé, Alberto; Juan Antonio Álvarez-Pedrosa (eds.). Historia y leyes de los hititas: textos del Reino Medio y del Imperio Nuevo (en esp). Tres Cantos: Akal, 2004. ISBN 8446022532.
# Creu dels Vols Distingits

«Creu dels Vols Distingits» té aquests significats:
* Creu dels Vols Distingits (Regne Unit), incloent els països de la Commonwealth.
* Creu dels Vols Distingits (Estats Units).
# Cronicons Barcinonenses

Els Cronicons Barcinonenses són un conjunt de cronicons redactats en llatí, excepte dos, i que començaren a ser redactats entre el 1149 i el 1153 a l'empara de les gestes militars de Ramon Berenguer IV de Barcelona, Príncep d'Aragó i Comte de Barcelona, durant la Croada contra al-Mariyya (1147) i les conquestes de Tortosa, Lleida i Fraga.

## Chronicon Ulianense

El Chronicon Ulianense és un cronicó de la sèrie de Cronicons Barcinonenses, escrits en la seva majoria en llatí, i que començaren a ser redactats entre el 1149 i el 1153 a l'empara de les gestes militars de Ramon Berenguer IV de Barcelona, Príncep d'Aragó i Comte de Barcelona. Aquest conté notícies des del 1113; fou un cronicó iniciat a Barcelona i traslladat a Santa Maria d'Ullà a finals del segle xiii, on fou continuat fins al 1409.

## Altres

* Cronicó de Skokloster
* Cronicó de Sant Cugat
* Cronicó dels Usatges
* Chronica communia
* Cronicó Barceloní I
* Cronicó Barceloní II
* Chronicon Barcinonenses I
* Chronicon Barcinonenses II
* Chronicon Barcinonenses III
* Chronicon Barcinonenses IV
* Cronicó de Sant Feliu de Guíxols

## Vegeu també

* Cronicons Rivipullensis

## Referències

* ↑ «Cronicons Barcinonenses». Gran Enciclopèdia Catalana. Barcelona: Grup Enciclopèdia Catalana.

## Bibliografia

* «Cronicons Barcinonenses». Gran Enciclopèdia Catalana. Barcelona: Grup Enciclopèdia Catalana.
# Sorso

Sorso (en sasserès Sòssu) és un municipi italià, situat a la regió de Sardenya i a la província de Sàsser. L'any 2007 tenia 14.613 habitants. Es troba a la regió de Romangia. Limita amb els municipis de Castelsardo, Sàsser, Sennori i Tergu.

## Administració

Llista d'alcaldes :
| Període | Identitat | Partit |
| 2006- | Giuseppe Morghen | PdL |
# Daimonis

Els daimonis són éssers creats per Philip Pullman en la seva obra, la trilogia de La matèria fosca. En un dels mons paral·lel on la història té lloc, els éssers humans tenen ànimes substancials separades del cos, que adopten la forma d'animals, normalment del sexe oposat al seu propietari. Durant la infantesa els daimonis poden canviar de forma, però quan s'arriba a l'adolescència adopten una forma definitiva, en la que se senten identificats. Segons alguns científics del llibre aquest procés té alguna relació amb l'acumulació de Pols en els adults que els nens no tenen. Els daimonis són fortament lligats als seus amos, fins al punt que només es poden separar curtes distàncies. Quan a una persona li és tallat artificialment aquest vincle, esdevé un ésser sense esperit, semblant a un zombi. No obstant això, les bruixes tenen la capacitat d'allunyar-se indefinidament del seu daimoni després d'un ritual que consisteix a traslladar-se a un univers paral·lel, deixant enrere al seu daimoni. Per algun motiu el vincle canvia i se'n poden separar.
Quan una persona mor el seu daimoni s'esvaeix per sempre.
La paraula emprada a la versió anglesa dels llibres és dæmon, referència directa a la mitologia grega, on el dæmon (Δαίμων) és un terme emprat per referir-se a diferents realitats que comparteixen trets fonamentals amb éssers que altres tradicions anomenen àngels i dimonis.
Sòcrates deia que es deixava orientar pel seu dæmon, ho anomenava «la veu profètica dins meu, que prové d'un poder superior», o també «senyal de Déu». És la veu de la interioritat que li advertia quan cometia errors però mai li va dir que fer o el va pressionar a no fer el pas següent. Va sostenir que tothom té un dæmon interior.
El concepte dels daimonis recorda les Fylgjas de la mitologia nòrdica.
# Synasellus lafonensis

Synasellus lafonensis és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J.M., 1959. Le genre Synasellus et ses especes. Publicações do Instituto de Zoologia "Dr Augusto Nobre" 71:1–72.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Synasellus insignis

Synasellus insignis és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Afonso, O., 1984. Un nouveau Synasellus (Crust., Isopoda, Asellidae) de la nappe phréatique littorale au sud du Douro. Publicaçoes do Instituto de Zoologia “Dr. Augusto Nobre” 185: 1–12.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* BioLib (anglès)
# Damanhur (religió)

Damanhur és una Federació de Comunitats espirituals situada a la falda alpina del nord del Piemont, Itàlia, entre Torí i Aosta, en un radi de quinze quilòmetres al voltant de la frondosa vall de Valchiusella, una vall encara verda i neta en la que hi viu una comunitat molt activa i plurilingüe de 600 persones obertes a l'intercanvi amb el món i a les diferents cultures dels pobles. Existeixen també ciutadans no residents a la comunitat que viuen a Itàlia i a altres països del món.
# Damalisc de Bangweulu

El damalisc de Bangweulu (Damaliscus superstes) és una espècie d'antílop que viu a les planúries del sud del Bangweulu, a Zàmbia. Abans també es trobava a la regió de Katanga (República Democràtica del Congo), però s'hi ha extingit.

## Referències

* ↑ «Damaliscus superstes». Mammal Species of the World. Arxivat de l'original el 2010-06-03. [Consulta: 12 octubre 2009].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Cullen skink

La Cullen Skink és una sopa de peix tradicional i molt popular a Escòcia que es menja com a primer al Sopar de Burns, seguida de l'haggis, una mena de botifarra negra, acompanyada de puré de patata (tattie), de naps (neep) o de les dues coses. Es menja també durant la resta de l'any. És una sopa senzilla que es fa amb eglefí, un peix semblant al bacallà que es consumeix molt a Escòcia, fumat, amb llet, patata i ceba. Són ingredients que els escocesos solen tenir al rebost, i a més es cuina d'una manera bastant senzilla i ràpidament.
Al començament aquesta sopa es feia amb carn, de xai o d'ovella, però després va aparèixer també la versió que substitueix la carn per aquest peix semblant al bacallà i sembla que va acabar agradant més, o en tot cas ara es fa ja només en aquesta segona versió. La Cullen Skink amb eglefí està referenciada per escrit al diari de James Boswell, en 1773. Actualment és present a la majoria de llibres de cuina escocesa i sovint forma part dels menús de bars i restaurants del país.

## Vegeu també

* Brandada de bacallà

## Referències

* ↑ Escòcia. Editorial Hachette. ISBN 978-2-01-240629-2. (francès)
* ↑ The Journal of a Tour to the Hebrides with Samuel Johnson, de James Boswell. Editorial Henry Baldwin. ISBN 0-19-254131-5 (anglès)
# Culler

El culler, cullerot, culleró, cullerol, llossa o també cutxaró a l'Alguer, és una mena de cullera de mida grossa que té una nansa allargada. El culler té dos usos: d'una banda, se'n pot fer servir la part còncava per a extreure una porció de líquid i aliment de l'olla; de l'altra, permet de remenar el contingut dels recipients durant la cocció. Existeixen diversos tipus de cullers, la major part dels quals són fets de metall, encara que també n'hi ha versions de plàstic, de qualitat molt baixa, que es fan servir especialment als càmpings. Rep el nom de llossa traucada quan té foradins com una esbromadora.
Sovint s'utilitza el culler com a unitat de mesura per a determinar una ració d'aliment en un plat.

## Referències

* ↑ Termcat
* ↑ Sanna i Useri, 1988, p. 277.

## Bibliografia

* Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988. ISBN 84-7129-391-9.
# Cullen (Escòcia)

Cullen és una localitat situada al consell de Moray, a Escòcia, amb una població estimada de 1430 habitants l'any 2016.
Està situada al nord-est d'Escòcia, prop de la costa del fiord de Moray (mar del Nord) i a l'oest de la ciutat d'Aberdeen.

## Referències

* ↑ Citypopulation.de Estadísticas del concejo de Moray. Consulta: 20 de julio de 2018.
# Sous le ciel de Paris

Sous le ciel de Paris (en català: Sota el cel de París) és una cançó escrita per al film del mateix títol, dirigit per Julien Duvivier estrenat l'any 1951. La lletra de la cançó és de Jean Dréjac i la música d'Hubert Giraud.
La cançó ha estat cantada i versionada infinitat de vegades i és una de les cançons més emblemàtiques de París i de França: Belinda Calisle, Édith Piaf, Juliette Gréco, Yves Montand…

## Enllaços externs

* Édith Piaf canta Sous le ciel de Paris
# Soniatxnogirske

Soniatxnogirske (en (ucraïnès): Сонячногірське, rus: Солнечногорское, Solnetxnogórskoie) és un poble de la República Autònoma de Crimea, a Ucraïna, que el 2014 tenia 1.150 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Cymbalophora pudica

Cymbalophora pudica és una espècie de lepidòpter ditrisi de la família dels erèbids (Erebidae), subfamília Arctiinae.
Com altres espècies del gènere Cymbalophora els mascles són capaços d'emetre xiulets amb les seves ales mentre volen.

## Descripció

L'envergadura dels imagos varia de 35 a 42 mm. Volen d'agost a setembre.

## Distribució

Es troba a Portugal, Espanya, meitat sud de França, illes i àrees mediterrànies fins als Balcans i oest de l'Àfrica del Nord.

## Hàbitat

Aquesta espècie aprecia la vegetació baixa herbàcia, seca, rica en poàcies (gramínies), en marges i clarianes de boscos clars, sobretot a la plana.

## Biologia

Les papallones tenen una activitat essencialment nocturna. Les larves s'alimenten sobre nombroses plantes baixes; aquesta espècie és univoltina.

## Galeria

* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica
* Cymbalophora pudica

## Referències

* ↑ «BioLib - Cymbalophora pudica» (en anglès). [Consulta: 23 juliol 2024].

## Enllaços externs

* Biodiversidad Virtualː Cymbalophora pudica (castellà).
* INPN: Cymbalophora pudica (fr)
* Lepinet.fr (fr)
* Cymbalophora pudica (fr)
# César Arturo Ramos

César Arturo Ramos Palazuelos (Culiacán, Mèxic, 5 de desembre de 1983) és un àrbitre de futbol mexicà adscrit a la CONCACAF i la FIFA (des de 2014). Arbitra partits a la Liga MX (primera divisió mexicana) des de 2012.
Ramos va començar arbitrant partits a la Liga Ascenso MX (segona divisió mexicana) el 2003. Va debutar a la Liga MX (primera divisió) el 2012. El 2014 va entrar al comitè mexicà de la CONCACAF i de la FIFA. Ha arbitrat partits de la Copa d'Or de la CONCACAF (2015 i 2017), del Campionat del Món de Clubs (2017) i de la Copa del Món (2018).

## Referències

* ↑ «César Arturo Ramos - Profile» (en anglès). transfermarkt.de. [Consulta: 20 juny 2018].
* ↑ García-Ochoa, Juan Ignacio. «César Ramos arbitrará el Real Madrid-Gremio» (en castellà). Marca, 14-12-2017. [Consulta: 20 juny 2018].
* ↑ «El primer partido que pitará César Arturo Ramos en el Mundial» (en castellà). Fox Sports, 15-06-2018. Arxivat de l'original el 20 de juny 2018. [Consulta: 20 juny 2018].
* ↑ Sheridan, Jim. «Who is Brazil vs Switzerland referee Cesar Arturo Ramos and how many World Cups has the Mexican officiated at?» (en anglès). The Sun, 17-06-2017. [Consulta: 20 juny 2018].
# Stranglehold (videojoc)

Stranglehold (o John Woo Presents Stranglehold) és un videojoc d'acció en tercera persona actualment sota el desenvolupament de Midway Games (estudi de Chicago) des del 2005, per les consoles de la setena generació (PS3, X360, Wii). És el primer videojoc de Midway a utilitzar el motor Unreal Engine 3, que va ser desenvolupat amb la col·laboració de John Woo. El videojoc ens transporta a Hong Kong i a Chicago.

## Referències

* 1 2 A la web de IGN (en anglès)
* ↑ Enllaç en anglès

## Enllaços externs

* (anglès) Tràilers de Stranglehold a GameTrailers
# Debbie Hewitt

Debbie Hewitt és una empresària i administradora esportiva anglesa.
Presidenta de la cadena de restauració The Restaurant Group, es feu famosa internacionalment el 2021 quan va ser triada com a presidenta de la Federació Anglesa de Futbol durant el mes de juny, càrrec que ocuparà a partir de gener del 2022. Hewitt és la primera dona que ocupa aquest càrrec.

## Referències

* ↑ MacInnes, Paul; Davies, Rob. «Debbie Hewitt to become FA’s first chairwoman in its 157-year history» (en anglès). The Guardian, 08-06-2021. [Consulta: 8 juny 2021].
# Stiphrornis

Stiphrornis és un gènere d'ocells eminentment insectívors de la família dels muscicàpids (Muscicapidae).

## Taxonomia

Segons la Classificació del Congrés Ornitològic Internacional (versió 12.1, 2022) aquest gènere seria monotípic i estaria format per una única espècie:
* Stiphrornis erythrothorax - Rossinyol selvàtic.
Tanmateix, segons el Handook of the Birds of the World i la quarta versió de la BirdLife International Checklist of the birds of the world (desembre 2019), quatre subespècies del rossinyol selvàtic haurien de segmentar-se en dues espècies diferents i, per tant, el gènere tindria tres espècies:
* Stiphrornis erythrothorax (sensu stricto) - Rossinyol selvàtic dorsibrú.
* Stiphrornis xanthogaster - Rossinyol selvàtic dorsigrís.
* Stiphrornis pyrrholaemus - Rossinyol selvàtic de dors olivaci.

## Referències

* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 701. ISBN 978-84-16728-37-4.
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
# Denotació

La denotació és el significat objectiu d'un mot o expressió, aquell que la majoria de parlants d'una llengua li atorguen per convenció i que es recull en obres normatives com els diccionaris. El contingut denotatiu no és fix, ja que varia al llarg del temps segons l'evolució natural de l'idioma, però no està tan subjecte al canvi com la connotació o sentit subjectiu.
En semàntica s'intenta estudiar la denotació a partir de trets mínims de sentit, de camps semàntics que relacionen paraules similars o a partir de la interacció de la paraula amb la resta d'elements de la frase on està inserida. La lingüística cognitiva rebutja l'existència de la denotació pura, tot i que admet el conjunt de trets com a definidors del significat.
# Tayfur Sökmen

Tayfur Sökmen (Antep, Imperi Otomà, 1892 - Istanbul, 3 de març de 1980) va ser l'únic President de l'Estat de Hatay entre el 5 de setembre de 1938 i el 23 de juliol de 1939.

## Referències

* ↑ http://www.antakya.bel.tr/icerik/93/28/antakyali-onemli-sahsiyetler.aspx Arxivat 2016-07-10 a Wayback Machine.
* ↑ Hatay 1973 [bin dokuz yüz yetmiş üç] il yıllığı. publisher not identified.